title: 1988 m. birželio 13 d. Tarybos direktyva iš dalies keičianti Direktyvą 83/181/EEB dėl Direktyvos 77/388/EEB 14 straipsnio 1 dalies d punkto taikymo, atleidžiant tam tikrų prekių galutinį importą nuo pridėtinės vertės mokesčio

text:
Svarbus teisinis pranešimas

|

31988L0331

Oficialusis leidinys L 151 , 17/06/1988 p. 0079 - 0081 specialusis leidimas suomių kalba: skyrius 9 tomas 2 p. 0003  specialusis leidimas švedų kalba: skyrius 9 tomas 2 p. 0003

		Tarybos direktyva1988 m. birželio 13 d.iš dalies keičianti Direktyvą 83/181/EEB dėl Direktyvos 77/388/EEB 14 straipsnio 1 dalies d punkto taikymo, atleidžiant tam tikrų prekių galutinį importą nuo pridėtinės vertės mokesčio(88/331/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį ir ypač į jos 99 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonominių ir socialinių reikalų komiteto nuomonę [2],kadangi Direktyvos 83/181/EEB [3] su paskutiniais pakeitimais, padarytais Direktyva 85/346/EEB [4], nuostatose dėl tam tikrų prekių importo atleidimo nuo pridėtinės vertės mokesčio nurodyta, kad būtina pasiekti kuo didesnį muito ir pridėtinės vertės mokesčio sistemų bendrumą; kadangi Reglamente (EEB) Nr. 1315/88 [5] Taryba patvirtino muitų sistemos pakeitimus; kadangi kai kuriuos minėtus pakeitimus derėtų įtraukti į Direktyvą 83/181/EEB, jeigu jie atitinka mokesčių derinimo tikslus;kadangi Direktyvoje 83/181/EEB nustatoma ne tik Direktyvos 77//388/EEB [6] su paskutiniais pakeitimais, padarytais Direktyva 84/386/EEB [7], 14 straipsnio 1 dalies d punkto taikymo sritis, bet taip pat siekiama nustatyti platesnes nei minėtame straipsnyje nustatytos Bendrijos taisykles dėl prekių galutinio importo atleidimo nuo pridėtinės vertės mokesčio; kadangi šias taisykles reikėtų iš dalies pakeisti ir papildyti taip, kad būtų užtikrintas didesnis jų taikymo bendrumas Bendrijos lygiu;kadangi, siekiant teisinio aiškumo, Direktyvos 83/181/EEB 11 straipsnio 2 dalį reikėtų išdėstyti tiksliai,PRIĖMĖ ŠIĄ DIREKTYVĄ:1 straipsnisDirektyva 83/181/EEB keičiama taip:1) 11 straipsnio 2 dalis keičiama taip:"2. Nuo pridėtinės vertės mokesčio taip pat atleidžiamos dovanos, kurios įprastai dovanojamos vedybų proga ir kurias šio straipsnio 1 dalyje nustatytas sąlygas atitinkantis asmuo gauna iš asmenų, kurių įprasta gyvenamoji vieta yra Bendrijai nepriklausančioje šalyje. Nuo pridėtinės vertės mokesčio taip pat atleidžiamos dovanos, kurių vieneto vertė yra ne daugiau kaip 200 ekiu. Tačiau valstybės narės turi teisę atleisti nuo mokesčio ir tais atvejais, kai kiekvienos nuo mokesčio atleistos dovanos vertė yra didesnė kaip 200 ekiu, jei ji ne didesnė kaip 1000 ekiu.";2) 22 straipsnis keičiamas taip:"22 straipsnisĮvežamos prekės, kurių bendra vertė yra ne didesnė kaip 10 ekiu, atleidžiamos nuo pridėtinės vertės mokesčio. Valstybės narės gali atleisti nuo pridėtinės vertės mokesčio įvežamas prekes, jeigu jų bendra vertė yra didesnė kaip 10 ekiu, bet ne didesnė kaip 22 ekiu.Tačiau pirmos pastraipos pirmajame sakinyje numatyto atleidimo nuo mokesčio valstybės narės gali netaikyti prekėms, kurios buvo įvežtos pagal užsakymą paštu.";3) 35 straipsnio 1 dalies b punkte žodžiai "60 straipsnio 1 dalies b punkte" keičiami į "60 straipsnyje";4) "IIa skyriusMedžiagos, reikalingos medicinos produktų kokybės kontrolei38 (a) straipsnisNuo pridėtinės vertės mokesčio atleidžiamos prekių siuntos, kuriose yra pavyzdžiai medžiagų, naudojamų Pasaulinės sveikatos organizacijos patvirtintų vaistinių gaminių gamyboje medžiagų kokybės kontrolei, ir kurios yra skirtos valstybių narių kompetentingų institucijų įgaliotiems gavėjams, tokias prekių siutas atleidžiant nuo pridėtinės vertės mokesčio.";5) 56 straipsnis papildomas taip:"d) Simbolinio pobūdžio ir nedidelės vertės apdovanojimai, trofėjai ir suvenyrai, skirti nemokamai platinti asmenims, kurių įprasta gyvenamoji vieta yra šalyje, kitoje nei importo šalis, verslo konferencijų ar panašių tarptautinių renginių metu - minėtų daiktų pobūdis, vieneto vertė arba kitos savybės neturėtų būti tokios, kurios galėtų rodyti, kad jie yra skirti komerciniams tikslams.";6) 62 ir 63 straipsniai keičiami taip:"62 straipsnisTaikant šios direktyvos 63 straipsnio nuostatas, įvežama spausdinta reklaminė medžiaga, tokia kaip katalogai, kainynai, naudojimo instrukcijos arba brošiūros, atleidžiama nuo pridėtinės vertės mokesčio, jeigu ji yra susijusi su:a) prekėmis, skirtomis parduoti arba išnuomoti, kai jas parduoda ar išnuomoja ne importo valstybėje narėje įsikūręs asmuo; arbab) paslaugomis, kurias teikia asmuo, įsikūręs kitoje valstybėje narėje; arbac) transporto, prekybos draudimo arba bankininkystės paslaugomis, kurias teikia trečiojoje šalyje įsikūręs asmuo.63 straipsnis62 straipsnyje nustatyta lengvata taikoma spausdintoms reklamoms, kurios atitinka toliau išvardytas sąlygas:a) spaudinyje turi aiškiai matytis įmonės, kuri gamina, parduoda ar nuomoja prekes arba teikia paslaugas, su kuriomis susijusi atitinkama reklama, pavadinimas;b) kiekvienoje siuntoje turi būti ne daugiau kaip vienas dokumento egzempliorius arba po vieną kiekvieno dokumento egzempliorių, jeigu tai kelių dokumentų komplektas. Vis dėlto įvežamos siuntos, kuriose yra kelios to paties dokumento kopijos, gali būti atleistos nuo pridėtinės vertės mokesčio, jeigu bendras siuntos bruto svoris yra ne didesnis kaip vienas kilogramas;c) siunta nėra to paties siuntėjo tam pačiam gavėjui siunčiamos siuntų sekos dalis.Tačiau b ir c punktuose nustatytos sąlygos netaikomos spausdintai medžiagai, susijusiai su pardavimui arba nuomai skirtomis prekėmis ar paslaugomis, kurias siūlo kitoje valstybėje narėje įsikūręs asmuo, jeigu spausdinta medžiaga buvo įvežta ir bus platinama nemokamai.";7) 79 straipsnis papildomas taip:"s) oficialūs leidiniai, išleisti eksporto valstybės, tarptautinių institucijų, regioninės arba vietos valdžios institucijų ir asmenų, įsteigtų pagal eksporto valstybės viešąją teisę, ir spaudiniai, kuriuos valstybėse narėse pripažintos užsienio politinės organizacijos platina rinkiminių kampanijų į Europos Parlamentą arba nacionalinius rinkimus metu valstybėje, kurioje spaudiniai yra išleisti, jeigu pirmiau nurodyti leidiniai ir spaudiniai buvo apmokestinti eksporto valstybėje ir nebuvo atleisti nuo mokesčio eksporto atveju.";8) "Kuras ir tepalai, esantys sausumos transporto priemonėse ir specialiose talpyklose";9) 82 straipsnis keičiamas taip:"82 straipsnis1. Taikant 83–85 straipsnių nuostatas, nuo pridėtinės vertės mokesčio atleidžiamos įvežamos toliau išvardytos prekės:a) kuras, esantis standartiniuose kuro bakuose:- privačiose ir komercinėse transporto priemonėse bei motocikluose,- specialiose talpyklose;b) kuras, esantis nešiojamuose bakuose, gabenamuose privačiomis transporto priemonėmis ir motociklais, kurio kiekis turi būti ne didesnis kaip 10 litrų vienai transporto priemonei, nepažeidžiant nacionalinių nuostatų dėl kuro laikymo ir gabenimo.2. Šio straipsnio 1 dalyje:a) "komercinė transporto priemonė"; – kiekviena motorinė kelių transporto priemonė, (įskaitant traktorius su priekabomis), kuri sukonstruota ir įrengta taip, kad ja būtų galima už atlygį arba nemokamai vežti:- daugiau kaip devynis asmenis, įskaitant vairuotoją,- prekes,ir kiekviena ne gabenti skirta specialios paskirties kelių transporto priemonė;b) "privati transporto priemonė"; – kiekviena transporto priemonė, kuri neatitinka šios dalies a punkte pateikto apibrėžimo;c) "standartiniai bakai"; – tai:- bakai, gamintojo nuolatiniam naudojimui įrengiami visose transporto priemonėse, kurios yra tokios pat rūšies kaip atitinkama transporto priemonė, ir kurių įrengimas leidžia kurą naudoti tiesiogiai važiavimui ir, kai tai taikytina, aušinimo bei kitoms sistemoms.Transporto priemonėse įrengti dujų balionai, skirti tam, kad dujas būtų galima tiesiogiai naudoti kaip kurą ir bakai, pritvirtinti prie pagalbinių sistemų, kurios taip pat gali būti įrengtos transporto priemonėje, taip pat priskiriami standartiniams bakams,- bakai, gamintojo nuolatiniam naudojimui pritvirtinti prie visų talpyklų, kurie yra tokios pat rūšies kaip atitinkama talpykla, ir kurių įrengimas leidžia kurą važiavimo metu tiesiogiai naudoti aušinimo bei kitoms sistemoms, kurių sudėtine dalimi yra speciali talpykla;d) "speciali talpykla"; – tai talpykla, specialiais prietaisais pritaikyta aušinimo, oksidavimo, šiluminės izoliacijos arba kitoms sistemoms.";10) 83 straipsnio pirma pastraipa keičiama taip:- įvade po žodžių "komercinių transporto priemonių standartiniuose bakuose" įterpiami žodžiai "ir specialiose talpyklose",- po b punkto įterpiama:- "c) iki 200 litrų vienoje specialioje talpykloje vienos kelionės metu.";11) 90 straipsnio 3 dalies pabaigoje pridedama: "… arba ta lengvata sumažėtų.";12) 91 straipsnis papildomas taip:"c) netaikyti mokesčio remiantis sutartimis, pariteto pagrindais sudarytomis su trečiosiomis šalimis, kurios yra Tarptautinės civilinės aviacijos konvencijos (Čikaga, 1994 m.) šalys, siekiant įgyvendinti Konvencijos 9 priede nurodytų 4.42 ir 4.44 rekomenduojamų praktikų (aštuntasis leidimas, 1980 m. liepos mėn.) nuostatas."2 straipsnisValstybės narės vėliausiai iki 1989 m. sausio 1 d. patvirtina priemones, kurios įgyvendina šią direktyvą. Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Liuksemburge, 1988 m. birželio 13 d.Tarybos varduPirmininkasG. Stoltenberg[1] OL C 318, 1987 11 30, p. 21.[2] OL C 180, 1987 7 8, p. 14.[3] OL L 105, 1983 4 23, p. 38.[4] OL L 183, 1985 7 16, p. 21.[5] OL L 123, 1988 5 17, p. 2.[6] OL L 145, 1977 6 13, p. 1.[7] OL L 208, 1984 8 3, p. 58.--------------------------------------------------


title: 1993 m. birželio 30 d. Tarybos direktyva 93/60/EEB, iš dalies keičianti Direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui ir išplečianti jos taikymą šviežiai galvijų spermai

text:
Svarbus teisinis pranešimas

|

31993L0060

Oficialusis leidinys L 186 , 28/07/1993 p. 0028 - 0031 specialusis leidimas suomių kalba: skyrius 3 tomas 51 p. 0071  specialusis leidimas švedų kalba: skyrius 3 tomas 51 p. 0071

		Tarybos direktyva 93/60/EEB1993 m. birželio 30 d.iš dalies keičianti Direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui ir išplečianti jos taikymą šviežiai galvijų spermaiEUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Direktyva 88/407/EEB [4] nustato gyvūnų sveikatos reikalavimus Bendrijos vidaus prekybai užšaldyta galvijų sperma ir jos importui;kadangi minėtos direktyvos 4 straipsnyje apibrėžtos prekybos bulių, kurių serologinio tyrimo galvijų infekciniam rinotracheitui (IBR) nustatyti rezultatai buvo teigiami, sperma laikinosios priemonės; kadangi tie reikalavimai turėtų būti papildyti atsižvelgiant į Komisijos ataskaitą; kadangi toje ataskaitoje yra nurodyta būtinybė palaipsniui atsisakyti bulių, kurių serologinio tyrimo rezultatus buvo teigiamas arba apie kurių būklę prieš vakcinaciją centre iki 1998 m. neturėta informacijos, ir išlaikyti galimybę ateityje juos vakcinuoti centre; kadangi šiuo požiūriu būtina pakeisti pirmiau minėtą straipsnį;kadangi nuolatinis vakcinacija nuo snukio ir nagų ligos Bendrijoje buvo nutraukta nuo 1991 m. rugpjūčio mėn.; kadangi dėl to būtina iš dalies pakeisti Direktyvos 88/407/EEB nuostatas, kad būtų atsižvelgta į politikos permainas; kadangi tas pokytis taip pat leidžia prekiauti šviežia galvijų sperma pagal suderintas taisykles;kadangi yra tinkamas laikas minėtą direktyvą dar kartą iš dalies pakeisti, kad būtų paaiškinti tam tikri klausimai ir būtų atsižvelgta į technikos pažangą, ypač bulių gydymo nuo leptospirozės ir bruceliozės požiūriu, tuberkuliozės ir leukozės taisyklių suderinimo su nustatytosiomis Direktyvoje 64/432/EEB [5] požiūriu;kadangi tikslinga numatyti priedų pakeitimus pagal tvarką, nustatančią glaudų valstybių narių ir Komisijos bendradarbiavimą Veterinarijos nuolatiniame komitete,PRIĖMĖ ŠIĄ DIREKTYVĄ:1 straipsnisDirektyva 88/407/EEB iš dalies keičiama taip:1) Pavadinime ir 1 straipsnyje išbraukiami žodžiai "užšaldyta".2) 4 straipsnio 1 dalis pakeičiama taip:"1. Nepažeisdamos 2 dalies nuostatų, valstybės narės leidžia įvežti bulių, kurių serumo neutralizacijos reakcijos arba ELISA tyrimo, skirto galvijų infekciniam rinotracheitui arba infekciniam pustuliniam vulvovaginitui nustatyti, spermos tyrimo rezultatas yra neigiamas arba kurių tyrimų rezultatas po vakcinacijos, atliktos vadovaujantis šia direktyva, yra teigiamas, spermą.Valstybės narės iki 1998 m. gruodžio 31 d. gali leisti įvežti bulių, kurių serumo neutralizacijos reakcijos arba ELISA tyrimo, skirto galvijų infekciniam rinotracheitui arba infekciniam pustuliniam vulvovaginitui nustatyti, spermos tyrimo rezultatas yra teigiamas ir kurie nebuvo vakcinuoti, vadovaujantis šia direktyva, spermą.Tuo atveju kiekviena siunta yra ištiriama inokuliuojant gyvūną ir (arba) viruso išskyrimo metodu.Šis reikalavimas netaikomas gyvūnų, kuriems iki pirmosios įprastinės vakcinacijos sėklinimo centre buvo atlikti pirmojoje pastraipoje nurodyti tyrimai ir gautas neigiamas rezultatas, spermai. Tačiau gyvūnų, kurie buvo vakcinuoti prasidėjus galvijų infekcinio rinotracheito protrūkiui, sperma turi būti ištirta viruso išskyrimo metodu.Šie tyrimai dvišaliu susitarimu gali būti atliekami surinkimo šalyje arba paskirties šalyje.Tuo atveju turi būti ištirta bent 10 % nuo kiekvieno spermos surinkimo (ne mažiau kaip 5 šiaudeliai).Tyrimų protokolai, kuriais turi būti remiamasi pagal šį straipsnį, surašomi 18 straipsnyje nustatyta tvarka.".3) 4 straipsnio 3 dalis pakeičiama taip:"3. Valstybės narės negali uždrausti įvežti bulių, kurie buvo vakcinuoti nuo snukio ir nagų ligos, spermos. Tačiau jeigu buvo surinkta buliaus, kuris nuo snukio ir nagų ligos buvo vakcinuotas per 12 mėnesių iki spermos surinkimo, sperma, 5 % kiekvieno spermos (ne mažiau kaip 5 šiaudeliai), skirtos siųsti į kitą valstybę narę, surinkto kiekio paskirties valstybės narės laboratorijoje arba tos valstybės narės paskirtoje laboratorijoje tiriama viruso išskyrimo metodu snukio ir nagų ligai nustatyti ir tyrimo rezultatas turi būti neigiamas.".4) 12 straipsnis pakeičiamas taip:"12 straipsnis1990 m. gruodžio 10 d. Tarybos direktyvoje 90/675/EEB, nustatančioje principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimą [*] OL L 373, 1990 12 31, p. 1. Direktyva su paskutiniais pakeitimais, padarytais Reglamentu (EEB) Nr. 1601/92 (OL L 173, 1992 6 27, p. 13)., pateiktos taisyklės pirmiausia taikomos organizuojant patikrinimus ir vykdant tolesnius veiksmus, kurių turi imtis valstybės narės, ir taikytinoms apsaugoms priemonėms."5) 13 ir 14 straipsniai išbraukiami.6) A priedo II skyriaus f punkto i papunktyje pridedama:"Užšaldytus embrionus taip pat galima laikyti patvirtintuose centruose, jeigu:- kompetentinga institucija yra išdavusi leidimą juos laikyti,- embrionai atitinka 1989 m. rugsėjo 25 d. Tarybos direktyvos 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių [*] OL L 302, 1989 10 19, p. 1. Direktyva su pakeitimais, padarytais Direktyva 90/425/EEB (OL L 224, 1990 8 18, p. 29). reikalavimus,- embrionai laikomi atskiruose induose, patvirtintai spermai laikyti skirtose patalpose."7) A priedo II skyriaus f punkto vii papunktis pakeičiamas taip:"vii) kiekviena spermos dozė aiškiai paženklinama, kad būtų galima lengvai nustatyti spermos surinkimo datą, taip pat gyvūno veislę ir patį gyvūną donorą, centro pavadinimą ir gyvūno donoro serologinę būseną galvijų infekcinio rinotracheito bei infekcinio pustulinio vulvavaginito požiūriu arba to gyvūno kodą; šio ženklinimo charakteristikos ir forma nustatomos 19 straipsnyje numatyta tvarka."8) B priedo I skyriaus 1 dalies b punktas pakeičiamas taip:"b) prieš patalpinant į a punkte nurodytas izoliavimo patalpas galvijai buvo atrinkti iš bandų, kurios pagal Direktyvą 64/432/EEB yra oficialiai neužkrėstos tuberkulioze ir oficialiai neužkrėstos brucelioze. Gyvuliai iki to momento negali būti laikomi vienoje arba keliose blogesnės sveikatos būklės bandose."9) B priedo I skyriaus 1 dalies c punkto pirma pastraipa pakeičiama taip:"turi būti kilę iš Direktyvoje 64/432/EEB apibrėžta enzootine galvijų leukoze neužkrėstos bandos arba juos atsivedė patelės, kurių pagal Direktyvos 64/432/EEB G priedą ir nuo "patelių" atskyrus jų palikuonis atlikto Agaro gelio imuninio ir difuzinio tyrimo rezultatas buvo neigiamas. Jeigu palikuonys buvo išvesti implantavus embrioną, "patelė" – tai embriono nešiotoja."10) B priedo I skyriaus 1 dalies d punkto ii papunktis pakeičiamas taip:"ii) agliutinacijos tyrimas, atliekamas Direktyvos 64/432/EEB C priede nustatyta tvarka, kuriuo nustatoma mažiau nei 30 IU brucelų agliutinacijos viename mililitre arba komplemento sujungimo metodu nustatytas brucelų kiekis turi būti mažesnis nei 20 CEE vienetų viename mililitre (20 ICFT vienetų)."11) B priedo I skyriaus 1 dalies e punkto i papunktis pakeičiamas taip:"i) agliutinacijos tyrimas, atliekamas Direktyvos 64/432/EEB C priede nustatyta tvarka, kuriuo nustatoma mažiau nei 30 IU brucelų agliutinacijos viename mililitre arba komplemento sujungimo metodu nustatytas brucelų kiekis turi būti mažesnis nei 20 CEE vienetų viename mililitre (20 ICFT vienetų)."12) B priedo I skyriaus 1 dalies e punkto paskutiniame sakinyje išbraukiami žodžiai "ir turėjo būti profilaktiškai gydomi nuo leptospirozės: 2 streptomicino injekcijos su 14 dienų pertrauka (25 mg 1 kg gyvojo svorio)"13) Prie B priedo I skyriaus pridedama ši dalis:"6. Tačiau iki 1995 m. liepos 1 d. valstybės narės į patvirtintus spermos surinkimo centrus gali įvežti galvijus, atrinktus iš bandų, kuriose nebuvo užregistruota bruceliozės atvejų. Tuo atveju per pirmiau minėtą laiką galvijai turi būti ištirti komplemento sujungimo metodu ir nustatytas brucelių kiekis turi būti mažesnis nei 20 EEB vienetų viename mililitre (20 ICFT vienetų) kaip numatyta d punkto ii papunktyje ir e punkto i papunktyje."14) B priedo II skyriaus 1 dalies ii punktas pakeičiamas taip:"ii) agliutinacijos tyrimas, atliekamas Direktyvos 64/432/EEB C priede nustatyta tvarka, kuriuo nustatoma mažiau nei 30 IU brucelų agliutinacijos viename mililitre arba komplemento sujungimo metodu nustatytas brucelų kiekis turi būti mažesnis nei 20 EEB vienetų viename mililitre (20 ICFT vienetų)."15) B priedo II skyriaus 1 dalies iii papunktis pakeičiamas taip:"iii) atrankos tyrimas dėl enzootinės galvijų leukozės, atliekamas Direktyvos 64/432/EEB G priede nustatyta tvarka; jo rezultatas turi būti neigiamas;"16) B priedo II skyriaus 1 dalies iv punkte išbraukiami žodžiai "iki 1992 m. gruodžio 31 d."17) B priedo II skyriaus 3 dalies trečia pastraipa pakeičiama šiomis pastraipomis:"Šios nuostatos netaikomos buliams, kurių serologinio tyrimo rezultatai buvo teigiami ir kurių, iki juos pirmą kartą vakcinuojant pagal šią direktyvą sėklinimo centre, serumo neutralizacijos reakcijos arba ELISA tyrimo, skirto galvijų infekciniam rinotracheitui arba infekciniam pustuliniam vulvovaginitui nustatyti, rezultatas buvo neigiamas.4 straipsnio 1 dalies antroje pastraipoje nurodyti buliai, kurių serologinio tyrimo rezultatai buvo teigiami, turi būti izoliuoti, nes jų sperma galima būti skirta Bendrijos vidaus prekybai pagal prekybos tų bulių sperma nuostatas."18) C priedo 1 dalies b punktas pakeičiamas taip:"b) i) nebuvo vakcinuoti nuo snukio ir nagų ligos per 12 mėnesių iki surinkimo arbaii) buvo vakcinuoti nuo snukio ir nagų ligos per 12 mėnesių iki surinkimo ir šiuo atveju 5 % (ne mažiau kaip 5 šiaudeliai) kiekvieno spermos surinkto kiekio tiriama viruso išskyrimo metodu snukio ir nagų ligai nustatyti ir tyrimo rezultatas turi būti neigiamas;"19) C priedo 1 dalies d punktas pakeičiamas taip:"d) ne mažiau kaip 30 paskutinių dienų iki spermos ėmimo visą laiką buvo laikomi patvirtintame spermos surinkimo centre, jei tai yra surinkta šviežia sperma;"20) C priedo 1 dalies f ir g punktai pakeičiami taip:"f) laikomi spermos surinkimo centruose, kurie per paskutinius 3 mėnesius iki spermos ėmimo ir per 30 dienų po to arba, jei tai yra šviežia sperma, iki išsiuntimo dienos nėra apimti snukio ir nagų ligos ir aplink kuriuos 10 kilometrų spinduliu per paskutines 30 dienų nebuvo snukio ir nagų ligos atvejų;g) buvo laikomi spermos surinkimo centruose, kurie 30 dienų iki spermos ėmimo ir 30 dienų po jo arba, jei tai yra šviežia sperma, iki išsiuntimo dienos nebuvo apimti gyvulių ligų, apie kurias būtina oficialiai pranešti, vadovaujantis Direktyvos 64/432/EEB E priedu."21) C priedo 3 dalies i punktas pakeičiamas taip:"i) iki išsiuntimo ne mažiau kaip 30 dienų turi būti laikoma patvirtintomis sąlygomis. Šis reikalavimas netaikomas šviežiai spermai;"22) D priedo IV dalies 4 pastraipos iii papunktyje žodis "siunta" keičiamas žodžiu "rinkinys".23) D priedo IV dalies 5 pastraipa pakeičiama taip:"5. pirmiau aprašyta sperma buvo surinkta iš bulių, kurie:i) nebuvo vakcinuoti nuo snukio ir nagų ligos per 12 mėnesių iki surinkimo (1) arbaii) buvo vakcinuoti nuo snukio ir nagų ligos per 12 mėnesių iki surinkimo ir šiuo atveju 5 % (ne mažiau kaip 5 šiaudeliai) kiekvieno skirto parduoti spermos surinkto kiekio …. laboratorijoje (2) tiriama viruso išskyrimo metodu snukio ir nagų ligai nustatyti ir tyrimo rezultatas turi būti neigiamas;"24) D priedo IV dalyje pridedama:"6. patvirtintomis sąlygomis sperma laikoma ne trumpiau kaip 30 dienų iki išsiuntimo(3)."25) D priedo 2 išnašoje žodžiai "4 straipsnio 1 dalies antra pastraipa" pakeičiami žodžiais "4 straipsnis".26) D priede pridedama ši 3 išnaša:"(3) Galima išbraukti, jei tai yra šviežia sperma."2 straipsnisKomisija iki 1998 m. sausio 1 d. Tarybai pateikia ataskaitą, susijusią su šia direktyva, atsižvelgdama į sukauptą patirtį ir mokslinę bei techninę plėtrą, ypač kontroliuojant ir naikinant ligas, bei visus atitinkamus pasiūlymus. Taryba dėl šių pasiūlymų sprendimą priima kvalifikuota balsų dauguma iki 1998 m. liepos 30 d.3 straipsnis1. Valstybės narės priima įstatymus ir kitus teisės aktus, kurie, įsigalioję iki 1994 m. liepos 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.4 straipsnisŠi direktyva skirta valstybėms narėms.Priimta Liuksemburge, 1993 m. birželio 30 d.Tarybos varduPirmininkasS. Bergstein[1] OL C 324, 1992 12 10, p. 13.[2] OL L 72, 1993 3 15, p. 153.[3] OL C 108, 1993 4 19, p. 12.[4] OL L 194, 1988 7 22, p. 10. Direktyva su paskutiniais pakeitimais, padarytais Direktyva 90/425/EEB (OL L 224, 1990 8 18, p. 29).[5] 1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL L 121, 1964 7 29, p. 1977/64). Direktyva su paskutiniais pakeitimais, padarytais Direktyva 92/102/EEB (OL L 355, 1992 12 5, p. 32).--------------------------------------------------


Svarbus teisinis pranešimas

|

31982L0953

1982 m. gruodžio 15 d. Komisijos direktyva, derinanti su technikos pažanga Tarybos direktyvą 79/622/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių konstrukcijas, apsaugančias nuo apvirtimo (statinis bandymas), suderinimo

Oficialusis leidinys L 386 , 31/12/1982 p. 0031 - 0038 specialusis leidimas suomių kalba: skyrius 13 tomas 12 p. 0145  specialusis leidimas ispanų kalba: skyrius 13 tomas 14 p. 0022  specialusis leidimas švedų kalba: skyrius 13 tomas 12 p. 0145  specialusis leidimas portugalų kalba skyrius 13 tomas 14 p. 0022  CS.ES skyrius 13 tomas 006 p. 383  - 390 ET.ES skyrius 13 tomas 006 p. 383  - 390 HU.ES skyrius 13 tomas 006 p. 383  - 390 LT.ES skyrius 13 tomas 006 p. 383  - 390 LV.ES skyrius 13 tomas 006 p. 383  - 390 MT.ES skyrius 13 tomas 006 p. 383  - 390 PL.ES skyrius 13 tomas 006 p. 383  - 390 SK.ES skyrius 13 tomas 006 p. 383  - 390 SL.ES skyrius 13 tomas 006 p. 383  - 390

		Komisijos direktyva1982 m. gruodžio 15 d.derinanti su technikos pažanga Tarybos direktyvą 79/622/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių konstrukcijas, apsaugančias nuo apvirtimo (statinis bandymas), suderinimo(82/953/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1974 m. kovo 4 d. Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [1] su paskutiniais pakeitimais, padarytais Direktyva 79/694/EEB [2] ir Graikijos Stojimo aktu, ypač į jos 11 straipsnį,kadangi, šioje srityje įgijus patirties ir atsižvelgiant į esamą reikalų padėtį, dabar įmanoma papildyti tam tikras Tarybos direktyvos 79/622/EEB [3] nuostatas, kad jos būtų išsamesnės ir labiau atitiktų tikrąsias bandymų sąlygas;kadangi šios direktyvos nuostatos nepažeidžia 1977 m. birželio 28 d. Tarybos direktyvos 77/536/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių konstrukcijas, apsaugančias nuo apvirtimo, suderinimo [4] nuostatų; kadangi todėl iki datos, kuri bus nustatyta, traktoriai gali turėti nuo apvirtimo saugančią konstrukciją, kuri atitinka Direktyvos 77/536/EEB arba šios direktyvos nuostatas;kadangi šios direktyvos priemonės atitinka Direktyvų dėl techninių kliūčių panaikinimo žemės ūkio ir miškų ūkio traktorių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 79/622/EEB II, III ir IV priedai iš dalies keičiami kaip nurodyta šios direktyvos priede.2 straipsnis1. Nuo 1983 m. spalio 1 d. nė viena valstybė narė neturi teisės:- atsisakyti suteikti EEB tipo patvirtinimą, išduoti Direktyvos 74/150/EEB 10 straipsnio 1 dalies paskutinėje įtraukoje nurodytus dokumentus tam tikram traktorių tipui, arba- uždrausti pradėti eksploatuoti traktorius,jei to tipo traktoriaus konstrukcija, apsauganti nuo apvirtimo, ar tokie traktoriai atitinka šios direktyvos nuostatas.2. Nuo 1984 m. spalio 1 d. valstybė narė:- nebeišduoda Direktyvos 74/150/EEB 10 straipsnio 1 dalies paskutinėje įtraukoje nurodyto dokumento traktoriaus tipui, jei jo konstrukcija, apsauganti nuo apvirtimo, neatitinka šios direktyvos nuostatų,- gali atsisakyti suteikti nacionalinį tipo patvirtinimą traktoriaus tipui, jei jo konstrukcija, apsauganti nuo apvirtimo, neatitinka šios direktyvos nuostatų.3. Nuo 1985 m. spalio 1 d. valstybės narės gali uždrausti pradėti eksploatuoti traktorius, kurių konstrukcija, apsauganti nuo apvirtimo, neatitinka šios direktyvos nuostatų.4. Šio straipsnio 1–3 dalių nuostatos nepažeidžia Direktyvos 77/536/EEB nuostatų.3 straipsnis1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1983 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.4 straipsnisŠi direktyva skirta valstybėms narėms.Priimta Briuselyje, 1982 m. gruodžio 15 d.Komisijos varduKarl-Heinz NarjesKomisijos narys[1] OL L 84, 1974 3 28, p. 10.[2] OL L 205, 1979 8 13, p. 17.[3] OL L 179, 1979 7 17, p. 1.[4] OL L 220, 1977 8 29, p. 1.--------------------------------------------------PRIEDASDirektyvos 79/622/EEB II priedas iš dalies keičiamas taip:4.1.1 punktas panaikinamas.4.1.2 punktas tampa 4.1.1 punktu:"4.1.1. Į jokią III priedo 3.2 skyriuje aprašytos laisvosios erdvės dalį nepatenka jokia deformuotos apsauginės konstrukcijos dalis arba, atliekant III priedo 1.2, 1.3, 1.5, 1.6 ir, jeigu reikia, 1.7 punktuose nurodytus bandymus, nė viena pirmiau minėtos laisvosios erdvės dalis neatsiduria už apsauginės konstrukcijos ribų.Jeigu buvo atliktas perkrovos bandymas, tuo momentu, kuriuo sunaudojamas nurodytas energijos kiekis, jėga neturi būti mažesnė kaip 0,8 didžiausios pagrindiniam bandymui ir perkrovos bandymui atlikti panaudotos jėgos (žr. IV priedo 4b ir 4c paveikslus)."4.1.3 punktas tampa 4.1.2 punktu.Po 4.1.3 punkto (kuris tapo 4.1.2 punktu) įterpiamas toks naujas 4.1.3 punktas:"4.1.3. Tuo momentu, kuriuo pasiekiamas kiekvieno nurodyto horizontaliosios apkrovos bandymo energijos lygis, jėga turi viršyti 0,8 Fmax."Skyrius 6"SIMBOLIAI"iš dalies keičiamas taip:Po simbolio D įterpiamas toks simbolis:"D‘ = = konstrukcijos deformacija (mm), atitinkanti būtinąją apskaičiuotą energiją."Simbolio F′ apibrėžimo tekstas pakeičiamas taip:"F‘ = = jėga, atitinkanti būtinąją apskaičiuotą energiją."Simbolio F-D apibrėžimo tekstas pakeičiamas taip:"F-D = = jėgos – deformacijos kreivė."Simbolio Eil 2 apibrėžimo tekstas pakeičiamas taip:"Eil 2 = = energija, absorbuojama veikiant antrajai išilginei apkrovai (J)."Simboliai Ei, E1‘, Ea ir E1" panaikinami.Direktyvos 79/622/EEB III priedas iš dalies keičiamas taip:1.2 punktas pakeičiamas taip:"1.2. Išilginė apkrova (žr. IV priedo 2 paveikslą)Apkrova turi būti horizontali, lygiagreti traktoriaus vertikaliai vidurinei plokštumai.Jei ne mažiau kaip 50 % traktoriaus masės pagal II priedo 1.3 punkto apibrėžimą tenka galiniams ratams, išilgine galine ir šonine apkrovomis veikiamos skirtingos apsauginės konstrukcijos vidurinės išilginės plokštumos pusės. Jei ne mažiau kaip 50 % traktoriaus masės tenka priekiniams ratams, išilgine priekine ir šonine apkrovomis veikiamos tos pačios apsauginės konstrukcijos vidurinės išilginės plokštumos pusės.Apkrova yra veikiamas viršutinis skersinis apsauginės konstrukcijos elementas (t. y. ta dalis, kuri traktoriui apvirtus pirmiausia atsitrenktų į žemę).Apkrova veikiama taške, kuris yra nutolęs link apsauginės konstrukcijos centro 1/6 jos viršaus pločio atstumu nuo jos viršaus šoninio kampo. Apsauginės konstrukcijos plotis – tai atstumas tarp dviejų lygiagrečių su traktoriaus vidurine vertikalia plokštuma linijų, einančių per apsauginės konstrukcijos šoninius taškus horizontalioje plokštumoje, kertančioje apsauginės konstrukcijos viršutinį skersinį.Sijos ilgis turi būti ne mažesnis už trečdalį apsauginės konstrukcijos pločio (pločio sąvoka aprašyta pirmiau) ir ne didesnis už mažiausią ilgį daugiau kaip 49 mm.Išilgine apkrova apsauginė konstrukcija veikiama iš galo arba iš priekio, kaip aprašyta II priedo 3.1.1.1 punkte.Bandymas nutraukiamas:a) jei apsauginės konstrukcijos absorbuota deformacijos energija yra lygi būtinajai energijos išeigai Eil 1 arba ją viršija (čia: Eil 1 = 1,4 mt);b) jei apsauginės konstrukcijos elementai atsiduria laisvojoje erdvėje arba jeigu ši erdvė lieka neapsaugota."1.4 punktas pakeičiamas taip:"1.4. Perkrovos bandymas1.4.1. Kai bandant horizontalia apkrova konstrukcija įtrūksta, įskyla ar sulinksta, gali tekti atlikti perkrovos bandymą, kad būtų nustatytas konstrukcijos liekamasis atsparumas ir ar jo pakanka visų kitų virtimų poveikiui atlaikyti (žr. 4a, 4b ir 4c paveikslus).Perkrovos bandymas atliekamas visuomet, kai per paskutinius 5 % deformacijos, atsirandančios konstrukcijai absorbavus būtinąją energiją, jėga sumažėja daugiau kaip 3 % (žr. 4b paveikslą).1.4.2. Perkrovos bandymas daromas palaipsniui didinant horizontalią apkrovą dydžiais po 5 % pradinės būtinosios energijos vertės iki ne daugiau kaip 20 % padidintos energijos dydžio (žr. 4c paveikslą).1.4.2.1. Perkrovos bandymas laikomas išlaikytu, jei būtinąją energiją padidinus 5 %, 10 % arba 15 % kiekvienąsyk jėga sumažėja mažiau kaip 3 % padidinus 5 % ir lieka didesnė kaip 0,8 Fmax.1.4.2.2. Perkrovos bandymas laikomas išlaikytu, jei konstrukcijai absorbavus 20 % padidintą energiją jėga yra didesnė kaip 0,8 Fmax.1.4.2.3. Atliekant perkrovos bandymą leidžiama, kad dėl tampriosios deformacijos atsirastų papildomų įtrūkių arba plyšių ir (arba) kad saugos konstrukcijos detalės patektų į laisvąją erdvę arba kad laisvoji erdvė nebūtų apsaugota. Tačiau nustojus veikti apkrovai konstrukcijos detalių nebeliktų laisvojoje erdvėje, kuri liktų visiškai apsaugota."3.1–3.1.4 punktai panaikinami.3.2 ir 3.3 punktai tampa atitinkamai 3.1 ir 3.2 punktais.Direktyvos 79/622/EEB IV priedas iš dalies keičiamas taip:"PAVEIKSLAI1 paveikslas. Šoninės apkrovos veikimo taškas2 paveikslas. Išilginės galinės apkrovos veikimo taškas3 paveikslas. Gniuždymo bandymo organizavimo pavyzdys4a paveikslas. Jėgos-deformacijos kreivė – perkrovos bandymas nebūtinas4b paveikslas. Jėgos-deformacijos kreivė – perkrovos bandymas būtinas4c paveikslas. Jėgos-deformacijos kreivė – perkrovos bandymą reikia tęsti5 paveikslas. Liekamoji, tamprioji ir visuminė deformacija6a paveikslas. Laisvosios erdvės vaizdas iš šono6b paveikslas. Laisvosios erdvės vaizdas iš priekio arba iš galo6c paveikslas. Izometrinis vaizdas7 paveikslas. Įtaisas sėdynės atskaitos taškui nustatyti8 paveikslas. Sėdynės atskaitos taško nustatymo būdas."Tik angliškame variante – 1 paveikslo pavadinimas pakeičiamas taip:"Šoninės apkrovos veikimo taškas."2, 4a, 4b ir 4c paveikslai pakeičiami tokiais:+++++ TIFF ++++++++++ TIFF +++++2 paveikslasIšilginės galinės apkrovos veikimo taškas (kai ne mažiau kaip 50 % traktoriaus masės tenka galiniams ratams)4a paveikslasJėgos-deformacijos kreivė – perkrovos bandymas nebūtinas1. Atskaitos taškas aF′ = 0,95 D′.1.1. Perkrovos bandymas nebūtinas, nes aF′ < 1,03 F′.+++++ TIFF +++++4b paveikslasJėgos-deformacijos kreivė – perkrovos bandymas būtinas1. Atskaitos taškas aF′ = 0,95 D′.1.1. Perkrovos bandymas būtinas, nes aF′ > 1,03 F′.1.2. Perkrovos bandymas išlaikytas, nes bF′ > 0,97 F′ ir bF′ > 0,8 Fmax.+++++ TIFF +++++4c paveikslasJėgos-deformacijos kreivė – perkrovos bandymą reikia tęsti1. Atskaitos taškas aF′ = 0,95 D′.1.1. Perkrovos bandymas būtinas, nes aF′ > 1,03 F′.1.2. Perkrovos bandymas turi būti tęsiamas, nes bF′ < 0,97 aF′.1.3. Perkrovos bandymas turi būti tęsiamas, nes cF′ < 0,97 bF′.1.4. Perkrovos bandymas turi būti tęsiamas, nes dF′ < 0,97 cF′.1.5. Perkrovos bandymas išlaikytas, nes eF′ > 0,8 Fmax.Svarbu:Jei bet kuriuo metu F tampa mažesnė kaip 0,8 Fmax, konstrukcija atmetama kaip netinkama.--------------------------------------------------


title: 1993 m. rugsėjo 29 d. Komisijos direktyva 93/81/EEB dėl Tarybos direktyvos 70/156/EEB dėl motorinių transporto priemonių ir jų priekabų tipo patvirtinimo

text:
Svarbus teisinis pranešimas

|

31993L0081

Oficialusis leidinys L 264 , 23/10/1993 p. 0049 - 0050 specialusis leidimas suomių kalba: skyrius 13 tomas 25 p. 0042  specialusis leidimas švedų kalba: skyrius 13 tomas 25 p. 0042

		Komisijos direktyva 93/81/EEB1993 m. rugsėjo 29 d.dėl Tarybos direktyvos 70/156/EEB dėl motorinių transporto priemonių ir jų priekabų tipo patvirtinimoEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 92/53/EEB [2], ypač jos 13 straipsnio 2 dalimi,kadangi 1987 m. gruodžio 3 d. Tarybos direktyva 88/77/EEB dėl valstybių narių įstatymų, reglamentuojančių priemones, kurių būtina imtis dėl transporto priemonių dyzelinių variklių skleidžiamų dujinių teršalų, suderinimo [3] su paskutiniais pakeitimais, padarytais Direktyva 91/542/EEB [4], buvo sumažinti po 1993 m. spalio 1 d. parduodamų, registruojamų ar pradedamų naudoti naujų transporto priemonių dyzelinių variklių skleidžiamų dujinių teršalų lygiai;kadangi Direktyvos 70/156/EEB 8 straipsnio 2 dalies b punkte valstybėms narėms numatyta galimybė tam tikrą laiką nedideliems kiekiams taikyti leidžiančią nukrypti nuostatą "serijos pabaigos" transporto priemonėms;kadangi pagal Direktyvos 70/156/EEB XII B priedą šią išimtį galima taikyti tik M1 rūšies transporto priemonėms;kadangi prognozuojama, jog 1993 m. Bendrijos sunkiųjų komercinių transporto priemonių rinka, palyginti su 1992 m. parduotų transporto priemonių skaičiumi, bus 13 procentų mažesnė; kadangi per ketverius metus pardavimų sumažės 25 procentais;kadangi patirtis rodo, kad Bendrijos rinkoje labai sumažėjus dyzeliniais varikliais, kuriems taikoma Direktyva 88/77/EEB, varomų transporto priemonių iki 1993 m. spalio 1 d. gali likti neparduotas tam tikras transporto priemonių, kurių tipo patvirtinimas atliktas pagal ankstesnės direktyvos redakcijos reikalavimus, skaičius;kadangi kol nėra XII B priedą pakeičiančios direktyvos, tokių transporto priemonių gamintojams liktų transporto priemonių, kurių negalima parduoti, parkas arba jiems tektų imtis neekonomiškų priemonių direktyvos reikalavimams įvykdyti;kadangi tokiai padėčiai susiklosčius gamintojams tektų papildoma ekonominė našta, jiems būtų nelengva investuoti į naujus technologiškai pažangius gaminius, kai tokių transporto priemonių Bendrijos rinka jau ir taip patiria didelį nuosmukį;kadangi šiai rinkai nepalankiai vystantis panaši problema ateityje greičiausiai iškils ir dėl dyzeliniais varikliais varomų lengvųjų komercinių transporto priemonių;kadangi siekiant išvengti aukščiau paminėtų neekonomiškų komercinių padarinių būtina pakeisti Direktyvą 70/156/EEB, kad "serijos pabaigos" leidžianti nukrypti nuostata daugiau kam galiotų ir kad tą leidžiančią nukrypti nuostatą būtų galima taikyti visoms transporto priemonių rūšims, o ne vien tik M1 rūšies transporto priemonėms;kadangi maksimalus transporto priemonių, kurioms leidžiama taikyti "serijos pabaigos" ribas, skaičius, neturi viršyti 10 % atitinkamų transporto priemonių rūšių, per praėjusius metus pradėtų eksploatuoti toje valstybėje narėje; kadangi bendrasis šios pakeitimo poveikis aplinkai bus nedidelis ir laikinas;kadangi reikia išsamiau paaiškinti Direktyvos 70/156/EEB nuostatas dėl "serijos pabaigos" ribų taikymo siekiant rasti galutinį sprendimą, tinkamą visoms transporto priemonių rūšims, įskaitant transporto priemones, kurių gamyba turi keletą etapų; kadangi Komisija iki 1994 m. kovo 31 d. išnagrinės šią problemą ir iki tos dienos pateiks valstybėms narėms atitinkamus pasiūlymus;kadangi šios direktyvos nuostatos atitinka Direktyva 70/156/EEB įkurto Derinimo su technine pažanga komiteto nuomonę;PRIĖMĖ ŠIĄ DIREKTYVĄ:1 straipsnisDirektyvos 70/156/EEB XII priedo B skirsnis iš dalies keičiamas taip: išbraukiami žodžiai "M1 rūšies transporto priemonėms".2 straipsnis1. Valstybės narės priima įstatymus ir kitus teisės aktus, kurie, įsigalioję iki 1993 m. spalio 1 d., įgyvendina šią direktyvą. Apie tai jos nedelsdamos praneša Komisijai.2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva skirta valstybėms narėms.Priimta Briuselyje, 1993 m. rugsėjo 29 d.Komisijos varduMartin BangemannPirmininko pavaduotojas[1] OL L 42, 1970 2 23, p. 1.[2] OL L 225, 1992 8 10, p. 1.[3] OL L 36, 1988 2 9, p. 33.[4] OL L 295, 1991 10 25, p. 1.--------------------------------------------------


title: 2000 m. spalio 10 d. Europos Parlamento ir Tarybos direktyva 2000/61/EB iš dalies keičianti Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimo

text:
Svarbus teisinis pranešimas

|

32000L0061

Oficialusis leidinys L 279 , 01/11/2000 p. 0040 - 0043

		Europos Parlamento ir Tarybos direktyva 2000/61/EB2000 m. spalio 10 d.iš dalies keičianti Tarybos direktyvą 94/55/EB dėl valstybių narių teisės aktų, susijusių su pavojingų krovinių vežimu keliais, suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač jos 71 straipsnio 1 dalies c punktą,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],pasikonsultavę su Regionų komitetu,laikydamiesi Sutarties 251 straipsnyje nustatytos tvarkos [3],kadangi:(1) Europos standartizacijos komitetas (CEN) dar nebaigė pavojingų krovinių vežimo kokybės kontrolės standartizavimo; dėl to Komisija šiuo metu negali pateikti pranešimo šiuo klausimu; dėl to būtina pakeisti Direktyvos 94/55/EB [4] 1 straipsnio 2 dalies ketvirtojoje pastraipoje nustatytą terminą.(2) Jungtinių Tautų Europos ekonominė komisija (UNECE) dar nebaigė darbo dėl Europos sutarties dėl pavojingų krovinių tarptautinio vežimo keliais (ADR) B priedo nuostatų dėl autocisternų svorio centro; dėl to būtina pakeisti Direktyvos 94/55/EB 5 straipsnio 3 dalies b punkte nustatytą terminą.(3) Reikėtų numatyti leidimą tam tikroms valstybėms narėms, atsižvelgiant į jų klimato sąlygas, tam tikrai vežimo įrangai taikyti griežtesnius reikalavimus.(4) Europos standartizacijos komitetas (CEN) dar nebaigė talpyklų ir cisternų standartizavimo; dėl to būtina pakeisti Direktyvos 94/55/EB 6 straipsnio 4 dalyje nustatytus terminus.(5) Būtina užtikrinti Direktyvos 94/55/EB nuostatų ir pakeitimų, kuriais jos priedai derinami su mokslo ir technikos pažanga, suderinamumą.(6) Direktyvos 94/55/EB 6 straipsnio 4 dalyje nustatyti terminai dėl tam tikros įrangos turėtų būti atidėti; atitinkamos įrangos identifikavimui ir vėliausiai Direktyvos 94/55/EB taikymo datai turėtų būti taikoma 9 straipsnyje nustatyta tvarka.(7) Direktyvos 94/55/EB 6 straipsnio 9 dalyje numatytos nukrypti leidžiančios nuostatos turėtų būti taikomos 9 straipsnyje nustatyta tvarka.(8) Valstybėms narėms vietinėms vežimo operacijoms turėtų būti leidžiama taikyti nukrypti leidžiančias nuostatas ir leidimai šiuo tikslu turėtų būti išduodami Direktyvos 94/55/EB 9 straipsnyje nustatyta tvarka.(9) Šiai direktyvai įgyvendinti būtinos priemonės turėtų būti priimamos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [5].(10) Reikėtų nustatyti reikalavimus, kurių turi būti laikomasi, kad vežimo operaciją būtų galima laikyti ad hoc vežimo operacija.(11) Reikėtų atitinkamai iš dalies pakeisti Direktyvą 94/55/EB,PRIĖMĖ ŠIĄ DIREKTYVĄ,1 straipsnisDirektyva 94/55/EB iš dalies keičiama taip:1. 1 straipsnio 2 dalies c punktas pakeičiamas taip:"c) įmonių kokybės kontrolei, jeigu jos atlieka nacionalines vežimo operacijas, kaip nurodoma C priedo 1 dalyje.Nacionalinių nuostatų, susijusių su šiais reikalavimais, taikymo sritis negali būti išplėsta.Šios nuostatos nebetaikomos, jeigu tokios priemonės tampa privalomos pagal Bendrijos nuostatas.Komisija ne vėliau kaip per dvejus metus nuo Europos kokybės kontrolės standartų pavojingų krovinių vežimo srityje įsigaliojimo pateikia Europos Parlamentui ir Tarybai pranešimą, kuriame įvertinami šiame punkte aptariami saugos aspektai, bei atitinkamą pasiūlymą dėl jų tolesnio taikymo ar panaikinimo.";2. 5 straipsnis iš dalies keičiamas taip:a) 2 dalyje "pagal B priedo kraštinį numerį 10599" pakeičiama "pagal C priedo 2 dalyje nurodytą specialią nuostatą";b) 3 dalyje:- b punktas pakeičiamas taip:- "b) Tačiau valstybės narės gali taikyti konkrečius nacionalinius reikalavimus savo teritorijoje registruotų autocisternų svorio centrams, kol bus pakeistos, jeigu taip įvyktų, C priedo 3 dalyje minimos specialios nuostatos, tačiau jokiu būdu ne ilgiau kaip iki 2001 m. birželio 30 d. autocisternoms, kurioms taikoma C priedo 3 dalyje minima speciali nuostata pagal iš dalies pakeistą ADR redakciją, taikomą nuo 2001 m. liepos 1 d., ir jokiu būdu ne ilgiau kaip iki 2005 m. birželio 30 d. - kitoms autocisternomis.";- pridedamas toks papunktis:- "c) Valstybės narės, kuriose aplinkos oro temperatūra dažnai yra žemesnė nei - 20 ºC, gali nustatyti griežtesnius standartus dėl plastiko pakuotei, cisternoms ir jų įrangai, skirtai nacionaliniam pavojingų krovinių vežimui jų teritorijoje, naudojamų medžiagų eksploatavimo temperatūros, kol į priedus bus įtrauktos nuostatos dėl tam tikrų klimato zonų atitinkamų referencinių temperatūrų.";3. 6 straipsnis iš dalies keičiamas taip:a) 3 dalis pakeičiama taip:"3. Savo teritorijoje valstybė narė gali leisti naudoti iki 1997 m. sausio 1 d. pagamintas transporto priemones, kurios neatitinka šios direktyvos nuostatų, tačiau buvo sukonstruotos pagal nacionalinius reikalavimus, galiojusius 1996 m. gruodžio 31 d., jeigu tokios transporto priemonės atitinka reikalaujamą saugos lygį.1997 m. sausio 1 d. arba po šios dienos pagamintas cisternas ir transporto priemones, kurios neatitinka B priedo, tačiau buvo surinktos pagal jų surinkimo metu taikytus šios direktyvos reikalavimus, galima toliau naudoti nacionaliniam vežimui iki 9 straipsnyje nurodyta tvarka nustatytos dienos.";b) 4 dalis pakeičiama taip:"4. Kiekviena valstybė narė gali taikyti nacionalines nustatas, galiojusias 1996 m. gruodžio 31 d., susijusias su naujų talpyklų, apibrėžtų C priedo 4 dalyje minimoje specialioje nuostatoje, ir naujų cisternų, kurios neatitinka A ir B priedų reikalavimų, konstrukcija, naudojimu ir vežimo sąlygomis, kol prie šios direktyvos A ir B priedų bus pridėtos nuorodos, tokios pat privalomos, kaip ir šios direktyvos nuostatos, dėl cisternų ir talpyklų konstrukcijos ir naudojimo, tačiau jokiu būdu ne vėliau kaip iki 2001 m. birželio 30 d. Talpyklas ir cisternas, pagamintas iki 2001 m. liepos 1 d. ir atitinkančias reikalaujamus saugos standartus, galima ir toliau naudoti iš pradžių nustatytomis sąlygomis.Pirmiau minėtos datos dėl talpyklų ir cisternų, kurių išsamūs techniniai reikalavimai neparengti ir dėl kurių A ir B prieduose pakankamos nuorodos į atitinkamus Europos standartus nepadarytos, atidedamos.Antrojoje pastraipoje minimos talpyklos ir cisternos bei vėliausia šios direktyvos taikymo toms talpykloms ir cisternoms, data nustatoma 9 straipsnyje nurodyta tvarka.";c) 6 dalies pabaigoje pridedama:"…, išskyrus ne didesnę kaip 20 litrų talpos plastmasinę pakuotę, tą datą galima atidėti ne vėliau kaip iki 2001 m. birželio 30 d.";d) 9 dalis pakeičiama taip:"9. Valstybės narės, iš anksto ne vėliau kaip 2002 m. gruodžio 31 d. arba ne vėliau kaip po dvejų metų nuo pakeistų šios direktyvos A ir B priedų redakcijos taikymo paskutinės datos informavusios Komisiją, tam tikrų pavojingų krovinių, vežamų nedideliais kiekiais, išskyrus aukšto ir vidutinio radioaktyvumo lygio medžiagas, vežimui savo teritorija gali patvirtinti ne tokias griežtas, kaip išdėstytos prieduose, taisykles.Valstybės narės, iš anksto ne vėliau kaip 2002 m. gruodžio 31 d. arba ne vėliau kaip po dvejų metų nuo pakeistų šios direktyvos A ir B priedų redakcijos taikymo paskutinės datos informavusios Komisiją, gali patvirtinti nuostatas, kurios skirtųsi nuo prieduose pateiktų nuostatų, dėl vietinio vežimo tik jų pačių teritorijoje.Pirmojoje ir antrojoje pastraipose numatytos nukrypti leidžiančios nuostatos taikomos nediskriminuojant.Valstybės narės, nepaisydamos pirmiau paminėtų dalykų, iš anksto informavusios Komisiją, bet kada gali priimti nuostatas, panašias į tas, kurias pagal šią dalį yra patvirtinusios kitos valstybės narės.Komisija išnagrinėja, ar laikomasi šioje dalyje nustatytų reikalavimų, ir 9 straipsnyje nustatyta tvarka sprendžia, ar atitinkamos valstybės narės patvirtina šias nukrypti leidžiančias nuostatas.";e) 10 dalies antroje pastraipoje, "A ir B priedų kraštinių numerių 2010 ir 10602" pakeičiama "C priedo 5 dalyje nurodytų specialių nuostatų"f) 11 dalis pakeičiama taip:"11. Valstybės narės gali išduoti tik jų teritorijoje galiojančius leidimus vykdyti pavojingų krovinių, kuriuos pagal A arba B priedą vežti uždrausta arba kurie vežami kitomis sąlygomis, nei nustatyta prieduose, ad hoc vežimo operacijoms atlikti, jeigu jos yra aiškiai apibūdintos ir jų trukmė ribota";g) 12 dalyje "A ir B priedų kraštinius numerius 2010 ir 10602" pakeičiama į "C priedo 5 dalyje nurodytas specialias nuostatas"4. 8 straipsnyje "A ir B prieduose" pakeičiama "A, B ir C prieduose";5. 9 straipsnis pakeičiamas taip:"9 straipsnis1. Komisijai padeda Pavojingų krovinių vežimo komitetas.2. Darant nuorodą į šį straipsnį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnį.Sprendimo 1999/468/EB 5 straipsnio 6 dalyje nustatytas laikotarpis - trys mėnesiai.3. Komitetas patvirtina darbo tvarkos taisykles.";6. šios direktyvos priede pateiktas tekstas pridedamas kaip C priedas.2 straipsnis1. Valstybės narės priima įstatymus ir kitus teisės aktus, kurie, įsigalioję iki 2001 m. gegužės 1 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.4 straipsnisŠi direktyva skirta valstybėms narėms.Priimta Liuksemburge, 2000 m. spalio 10 d.Europos Parlamento varduPirmininkasN. FontaineTarybos varduPirmininkasD. Voynet[1] OL Α 171, 1999 6 18, p. 17.[2] OL C 329, 1999 11 17, p. 10.[3] 2000 m. sausio 18 d. Europos Parlamento nuomonė (dar nepaskelbta Oficialiajame leidinyje), 2000 m. birželio 26 d. Tarybos bendroji pozicija (OL C 245, 2000 8 25, p. 7) ir 2000 m. rugsėjo 26 d. Europos Parlamento sprendimas.[4] OL L 319, 1994 12 12, p. 7. Direktyva su paskutiniais pakeitimais, padarytais Komisijos direktyva 1999/47/EB (OL L 169, 1999 7 5, p. 1).[5] OL L 184, 1999 7 17, p. 23--------------------------------------------------PRIEDAS"C PRIEDASSpecialios tam tikrų šios direktyvos straipsnių nuostatos1. 1 straipsnio 2 dalies c punkte nurodytos nacionalinės vežimo operacijos:i) 1 klasės sprogstamosios medžiagos ir gaminiai, jeigu sprogstamosios medžiagos kiekis transporto priemonėje yra didesnis kaip:- 1.1 skyriaus - 1000 arba- 1.2 skyriaus - 3000kg, arba- 1.3 ir 1.5 skyrių - 5000 kg;ii) toliau pateiktų medžiagų kiekis cisternose arba cisternų konteineriuose yra didesnis kaip 3000 litrų:- 2 klasės medžiagos: dujos, priskirtos šioms rizikos grupėms: F, T, TF, TC, TO, TFC, TOC;- 3, 4.1, 4.2, 4.3, 5.1, 5.2, 6.1 ir 8 klasių medžiagos: tų klasių b arba c punktuose neįrašytos medžiagos arba tose dalyse įrašytos, tačiau kurioms priskirtas iš trijų arba daugiau reikšminių skaitmenų sudarytas kenksmingos medžiagos kodas (be nulių);iii) šios 7 klasės pakuotės (radioaktyvios medžiagos): skylančių medžiagų pakuotės, B (U) tipo pakuotės, B (M) tipo pakuotė.2. 5 straipsnio 2 daliai taikoma speciali nuostata - tai B priedo 10599 pastaba.3. 5 straipsnio 3 dalies b punktui taikoma speciali nuostata - tai B priedo kraštinis numeris 211128.4. 6 straipsnio 4 daliai taikoma speciali nuostata - tai A priedo kraštinis numeris 2211.5. 6 straipsnio 10 ir 12 dalims taikomos specialios nuostatos - tai A ir B priedų kraštiniai numeriai 2010 ir 10602."--------------------------------------------------


title: 2007 m. gegužės 23 d. Europos Parlamento ir Tarybos direktyva 2007/24/EB, panaikinanti Tarybos direktyvą 71/304/EEB dėl laisvės teikti paslaugas pagal viešojo darbų pirkimo sutartis apribojimų panaikinimo ir viešojo darbų pirkimo sutarčių sudarymo su rangovais, veikiančiais per atstovybes ar filialus   (Tekstas svarbus EEE)

text:
14.6.2007

               LT

               Europos Sąjungos oficialusis leidinys

               L 154/22

      EUROPOS PARLAMENTO IR TARYBOS DIREKTYVA 2007/24/EB
   2007 m. gegužės 23 d.
   panaikinanti Tarybos direktyvą 71/304/EEB dėl laisvės teikti paslaugas pagal viešojo darbų pirkimo sutartis apribojimų panaikinimo ir viešojo darbų pirkimo sutarčių sudarymo su rangovais, veikiančiais per atstovybes ar filialus
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 47 straipsnio 2 dalį ir į 55 bei 95 straipsnius,
   atsižvelgdami į Komisijos pasiūlymą,
   pasikonsultavę su Europos ekonomikos ir socialinių reikalų komitetu,
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (1),
   kadangi:

               (1)

               Komisija savo komunikate Tarybai, Europos Parlamentui, Europos ekonomikos ir socialinių reikalų komitetui bei Regionų komitetui dėl Bendrijos acquis atnaujinimo ir supaprastinamo paskelbė, inter alia, apie savo ketinimą atlikti acquis analizę, siekiant nustatyti, ar galima būtų ją supaprastinti, pavyzdžiui, panaikinant pasenusius teisės aktus.

               (2)

               Viešųjų pirkimų srityje priimti teisės aktai, tarp jų neseniai priimta 2004 m. kovo 31 d. Europos Parlamento ir Tarybos direktyva 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (2), 2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (3) ir Europos Teisingumo Teismo praktikos raida, o būtent 1991 m. liepos 25 d. sprendimas C-76/90 Säger byloje (4), suteikė galimybę pasiekti lygiavertį ar aukštesnį apsaugos lygį nei tas, kuris numatytas Direktyvoje 71/304/EEB (5).

               (3)

               Siekiant supaprastinti Bendrijos acquis ir tuo pačiu metu nepažeisti ūkio subjektų teisių, Direktyva 71/304/EEB turėtų būti panaikinta,

         PRIĖMĖ ŠIĄ DIREKTYVĄ:
   1 straipsnis
   Direktyva 71/304/EEB panaikinama.
   2 straipsnis
   Ši direktyva įsigalioja jos paskelbimo Europos Sąjungos oficialiajame leidinyje dieną.
   3 straipsnis
   Ši direktyva skirta valstybėms narėms.

      Priimta Briuselyje, 2007 m. gegužės 23 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         G. GLOSER

      (1)  2007 m. vasario 13 d. Europos Parlamento nuomonė (dar nepaskelbta Oficialiajame leidinyje) ir 2007 m. balandžio 16 d. Tarybos sprendimas.

      (2)  OL L 134, 2004 4 30, p. 1. Direktyva su paskutiniais pakeitimais, padarytais Tarybos direktyva 2006/97/EB (OL L 363, 2006 12 20, p. 107).

      (3)  OL L 134, 2004 4 30, p. 114. Direktyva su paskutiniais pakeitimais, padarytais Direktyva 2006/97/EB.

      (4)  1991 m., Rink., p. I-4221.

      (5)  OL L 185, 1971 8 16, p. 1.